मुलाना. भले ही प्रदेश सरकार प्रदेश के लोगों को स्वच्छ पेयजल उपलब्ध करवाने के लिए पूरी सजग है, लेकिन संबंधित विभाग के कर्मचारियों की अनदेखी के चलते लगभग दो हजार आबादी वाले धनौरी गांव के लोगों को पानी की एक-एक बूंद के लिए तरसना पड़ रहा है। दर्जनों बार शिकायत के बाद भी जब जनस्वास्थ्य विभाग के अधिकारियों ने गांव की इस समस्या को दूर नहीं किया तो शुक्रवार को गांव के दर्जनों महिलाओं एवं पुरुषों ने जनस्वास्थ्य विभाग के खिलाफ जोरदार प्रदर्शन किया। करेंगे मटकाफोड़ प्रदर्शन...
गांव के लोगों ने चेतावनी भी दी कि अगर जल्द संबंधित विभाग ने उसके गांव की इस समस्या को दूर नहीं किया वे लोग दोसड़का-साढौरा मार्ग पर मटकाफोड़ प्रदर्शन करेंगे। बता दें कि गांव धनौरी की आबादी 2 हजार के करीब है। इस गांव में पेयजल की आपूर्ति के लिए जनस्वास्थ्य विभाग का एक नलकूप लगा है और वे ही नलकूप पिछले लगभग एक महीने से सही मात्रा में पानी की निकासी नहीं कर रहा है।
स्कूल में भी पिछले 15 दिनों से पानी की सप्लाई नहीं हुई...
देशराज सैनी ने बताया कि पेयजल की सही सप्लाई न होने के कारण गांव के लोगों को जीवन अस्तव्यस्त हो गया है। उन्होंने बताया कि नलकूप में कोई कमी आ गई है। गांव के रमेश कुमार, पूर्ण चंद, मंगतराम आदि ने बताया कि गांव के लोग कई बार संबंधित विभाग के अधिकारियों से पानी न आने बारे शिकायत कर चुके हैं। गांव की महिला उर्मिला देवी, सुरेंद्र कौर आदि ने बताया कि उनके गांव में स्थित स्कूल में भी पिछले 15 दिनों से पानी की सप्लाई नहीं हुई है।
जगह-जगह टूटी हैं पाइप लाइन...
गांव के श्रवण कुमार, चरण सिंह आदि ने बताया कि गांव में बिछी जनस्वास्थ्य विभाग की पाइप लाइन जगह-जगह से टूटी है। थोड़ा बहुत जो भी पानी आता है, वह भी पीने लायक नहीं होता। पाइन लीक होने की शिकायत भी गईं बार विभाग से की जा चुकी है, लेकिन सुनवाई नहीं हुई। चरण सिंह ने बताया कि अगर ये ही हालात रहे तो उनके गांव में कभी भी बीमारी फैल सकती है।
ड्यूटी पर नहीं आता ट्यूबवेल आॅपरेटर...
धनौरी गांव के लोगों में ट्यूबवेल आॅपरेटर के खिलाफ भी खासा रोष है। गांव के लोगों का आरोप है कि इस नलकूप पर कार्यरत आॅपरेटर कभी अपनी ड्यूटी पर आता ही नहीं। गांव के रमेश कुमार, देशराज आदि ने बताया कि स्थिति तो यह है कि इस नलकूप पर सारा दिन ताला लटका रहता है और इस पर कार्यरत आॅपरेटर की गांव के लोगों ने आज तक शक्ल भी नहीं देखी।
- कुलवंत सिंह, सरपंच ने कहा कि धनौरी गांव में पेयजल की गंभीर समस्या है। मैं तो विभाग के अधिकारियों के पास शिकायत कर कर के थक चुका हूं। संबंधित विभाग का कोई भी अधिकारी या कर्मचारी उनकी सुनने को तैयार ही नहीं है। नलकूप का आॅपरेटर कभी ड्यूटी पर नहीं आता। गांव में बिछी पाइप लाइनें लीक पड़ी हैं। इस मामले में जल्द ही गांव में लोग डीसी अम्बाला से मिलने जाएंगे।
- दर्शनलाल, जेई, जनस्वास्थ्य विभाग ने कहा कि मैं कल ही जाकर खुद सारे मामले को चेक करूंगा। जल्द ही गांव में पेयजल की समस्या दूर करवा दी जाएगी। नलकूप आॅपरेटर के ड्यूटी पर न आने बारे में भी चेक करवाया जाएगा।
- गिरीश कुमार, एसडीएम बराड़ा ने कहा कि गांव के लोगों को पेयजल यही प्रकार से मिलना चाहिए। मैं इस मामले की जांच करवाऊंगा। जल्द ही धनौरी गांव में पेयजल की समस्या का समाधान करवा दिया जाएगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva